**De atâția ani (Părinților mei cu ocazia aniversării căsătoriei)**

*Georgiana-Laura Gheorghe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Scrieți pagini în cartea vieții

Sperând ca vlăstarii să știe despre

Aventurile voastre în lumea largă,

Fluturii din stomac pe care i-ați simțit la prima întâlnire

Și experiențele care v-au întărit spiritual.

Lacrimile vă șterg urmele tristeții,

Iar îmbrățișările vă țin de cald

Ori de câte ori crivățul încearca să vă strângă în brațele lui glaciare.

Cele șapte virtuți sunt scutul vostru,

Aripile de phoenix încă ard în piepturile voastre.

Iubirea voastră crește cu fiecare treaptă

Pe care o urcați spre paradis.

Treceți vitejește obstacolele puse

În calea voastră de către soarta cea șireată.

Împărtășiți din înțelepciunea voastră întregii omeniri.

De atâția ani lumina voastră este mai strălucitoare decât soarele,

Iar optimismul vostru este contagios.

Ne inspirați să fim oameni adevărați cu inimă de aur

În loc de monștri lipsiți de sentimente.

Sunteți îngerii trimiși de Dumnezeu să ne păzească de rele.